钦定古今图书集成/明伦汇编/闺媛典/第149卷 > 曾曰山妻徐氏
## 钦定古今图书集成/明伦汇编/闺媛典/第149卷 > 曾曰山妻徐氏

按《九江府志》：“徐氏，德安曾曰山妻。曰山与兄曰嵩素
友爱。未几，兄嫂俱没，遗幼侄俯，徐视如己子。曰山寻
亦亡，并殇，其二子徐鞠俯成人。娶刘氏，生男四岁，俯
复夭，徐与刘共守。有豪民强谋娶之，徐惧不免，白于
官。县令吴贡嘉表其门，以禁谋者。后刘改适，而徐坚
守不易，年八十一终。有司封其墓。”